**HANKEDOKUMENDID**

**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva hanke tulemusena sõlmitakse töövõtuleping, nimetatakse Töövõtjaks.

**2. HANKE OBJEKT**

**2.1.** Valga linnas Aia tn 19 kinnistul (katastritunnus 85401:005:0570) asuva **Valga Saunahoone** rekonstrueerimine vastavalt tuleohutusenõuetele ja Päästeameti tuleohutusjärelevalve ettekirjutuses 10.03.2017 nr 7.2-6.3/465 punktidele 2, 3 ja 4. Ettekirjutuse punkt 1 on hoones lahendatud. Hoone Aia 19 asub Valga linnatuumiku muinsuskaitseala kaitsevööndis.

|  |  |
| --- | --- |
| Objekt/aadress | Tehnilised näitajad |
| Valga Saun  Aia tn 19 (katastritunnus 85401:005:0570), Valga linn, Valga vald, Valga maakond | Ehitisregistri kood 120620276  Ehitusaasta: 1940  Kasutusotstarve: 12339 Muu teenindushoone  Suletud netopind: 996,1 m² |

**2.2.** Valga linnas E. Enno tn 15 kinnistul (katastritunnus 85401:001:0137) asuva **Valga keskstaadioni staadionihoones** puuduste kõrvaldamine vastavalt Päästeameti tuleohutusjärelevalve ettekirjutuses 31.08.2018 nr 7.2-6.3/1662 esitatud nõuetele.

|  |  |
| --- | --- |
| Objekt/aadress | Tehnilised näitajad |
| Valga keskstaadioni staadionihoone  E. Enno tn 15 (katastritunnus 85401:001:0137), Valga linn, Valga vald, Valga maakond | Ehitisregistri kood 120075755  Ehitusaasta: 1997  Kasutusotstarve: 12659 Muu spordihoone  Suletud netopind: 526,2 m² |

**2.3.** Valga linnas Sepa tn 12 kinnistul (katastritunnus 85401:003:1060) asuva **Valga Lasteaed Walko** hoone ruumides puuduste kõrvaldamine vastavalt Päästeameti tuleohutusjärelevalve ettekirjutuses 17.09.2019 nr 7.2-2.2/11052-1 märgitud nõuetele.

|  |  |
| --- | --- |
| Objekt/aadress | Tehnilised näitajad |
| Valga Lasteaed Walko  Sepa tn 12 (katastritunnus 85401:003:1060), Valga linn, Valga vald, Valga maakond | Ehitisregistri kood 111035594  Ehitusaasta:  Kasutusotstarve: 12631 Koolieelne lasteasutus (lastesõim, -aed, päevakodu, lasteaed-algkool)  Suletud netopind: 2 526,5 m² |

**2.4.** Valga linnas Kungla tn 36 kinnistul (katastritunnus 85401:012:0390) asuva **Valga Lasteaed Pääsuke** hoone ruumides puuduste kõrvaldamine vastavalt Päästeameti tuleohutusjärelevalve ettekirjutuses 17.09.2019 nr 7.2-2.2/11045-1 märgitud nõuetele.

|  |  |
| --- | --- |
| Objekt/aadress | Tehnilised näitajad |
| Valga Lasteaed Pääsuke  Kungla tn 36 (katastritunnus 85401:012:0390), Valga linn, Valga vald, Valga maakond | Ehitisregistri kood 120632118  Ehitusaasta: 1972  Kasutusotstarve: 12631 Koolieelne lasteasutus (lastesõim, -aed, päevakodu, lasteaed-algkool)  Suletud netopind: 2 573 m² |

**3. TÖÖDE ALUSDOKUMENDID**

Tööde alusdokumendid on:

**3.1**. Käesolev tehniline kirjeldus.

**3.2.** Osaühing K & M PROJEKTBÜROO koostatud ehitusprojekt „VALGA LINNA SAUN TULEOHUTUSELE REKONSTRUEERIMINE AIA TN 19, VALGA LINN PÕHIPROJEKT“, töö nr 18062.

**3.3.** Valga Vallavalitsuse ehitus- ja planeerimisteenistuse 14. mai 2019 korraldus nr 21 ja ehitusluba nr 1912271/18133.

**3.4.** Päästeameti ettekirjutus 10.03.2017 nr 7.2-6.3/465.

**3.5.** Päästeameti ettekirjutus nr 31.08.2018 nr 7.2-6.3/1662.

**3.6.** Päästeameti ettekirjutus 17.09.2019 nr 7.2-2.2/11052-1

Päästeameti ettekirjutus 17.09.2019 nr 7.2-2.2/11045-1

Juhul, kui esinevad vastuolud sama prioriteetsuse astmega dokumentide vahel, lähtutakse dokumendist, milles on sätestatud rangem nõue. Kõrgema prioriteetsusega dokument muudab madalama prioriteetsusega dokumendis sätestatud tingimusi ainult sellisel juhul, kui selline muudatus on kõrgema prioriteetsusega dokumendis otseselt sätestatud. Tööde teostamisel tuleb lähtuda hankedokumentidest, kui tervikust. Juhul kui hankedokumentatsiooni osade vahel on vastuolu(sid) või võimaldavad mitmesugust tõlgendust tuleb hanke käigus esitada Tellijale küsimused selgituste saamiseks. Kui Töövõtja ei esita vastuolude kohta küsimusi, on Tellijal õigus valida sobivam tõlgendus. Pärast pakkumuse esitamist ei rahulda Tellija ühtegi Töövõtja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.

Tööde teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid.

**4. TELLIJA EESMÄRK**

**Hankija eesmärgiks on tähtaegselt ja optimaalsete kuludega kõrvaldada Lõuna Päästekeskuse ettekirjutustes märgitud puudused ning ehitada ümber hoonete ruumid vastavalt kehtivatele tuleohutusnõuetele.**

Tööd peavad vastama kehtestatud nõuetele, olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad. Sealhulgas:

**4.1.** teostatavad ehitustööd peavad vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**4.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama ruumide funktsionaalsusele, kehtestatud nõuetele ja olema sobilikud ning arvestama ruumide eripäradega;

**4.3.** kasutatud materjalid, tooted, seadmed, tehnosüsteemid ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad; **4.4.** kõik väljaehitatud tehnosüsteemid peavad toimima hoone ja ruumi kasutamise seisukohast kõige ökonoomsemal viisil;

**4.5.** tööd peavad olema teostatud (ka materjalide transport) selliselt, et välistada tolmu sattumist varjatud kohtadesse, tehnosüsteemidesse, ventilatsiooni torustikku, kütteradiaatoritesse, valgustitesse jne;

**4.6**. tööd peavad vastama Heale Ehitustavale.

**4.7.** teostatud tööd peavad vastama kehtivatele tuleohutusnõuetele.

Ehitustööde teostamisel peab olema arvestatud olemasoleva situatsiooniga (hoones tehtud ümberehitused, paigaldatud seaded jne).

**5. TÖÖDE KIRJELDUS**

**Järgnev tööde kirjeldus on koostatud eesmärgiga teavitada Töövõtjat töö mahtude ja tingimuste osas, millele Tellija osutab erilist tähelepanu. Järgnev loetelu ei ole täielik. Töömahu määramisel tuleb lähtuda Lähtedokumentatsioonist ja selle lisadest kui tervikust.**

**5.1.** Üldosa

**5.1.1.** Hankedokumentides kavandatud tööd teostatakse täisvastutusega peatöövõtu meetodil. Vastutus kogu ehitusplatsil toimuva tegevuse ja ohutuse üle lasub Töövõtjal.

**5.1.2.** Pakkumuses tuleb arvestada kõikide vajalike tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Tellijale. Kõik vajalikud tööd või tooted konstruktsioonide ja süsteemide eesmärgipäraseks tõrgeteta töötamiseks, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija töövõtu koosseisu, mille eest täiendavalt maksma ei pea;

**5.1.3.** Kõik konstruktsioonid ja tehnosüsteemid tuleb ehitada nii, et oleks tagatud juurdepääs (nii igapäevase kui korralise) hoolduse teostamiseks tavapäraste vahenditega.

**5.2.** Töövõtu mahtu kuulub:

**5.2.1. Ettevalmistustööd:**

* olemasoleva hoone põhjaliku ülevaatuste ja vajalike mõõdistamiste teostamine;
* mööbli ja inventari kolimine ajutisse paika, eelnevalt kokkulepitud kohta maja siseselt;
* ehitustööde lõppedes mööbli ja inventari tagasi toomine samasse asukohta, töövalmidusse seadmine;
* vajadusel tööjooniste koostamine.

**5.2.2**. **Ehitustööd**:

Valga Saunahoone

* Vajalikud ümberehitamise tööd saunahoones teostatakse vastavalt Osaühing K & M PROJEKTBÜROO koostatud ehitusprojektile „VALGA LINNA SAUN TULEOHUTUSELE REKONSTRUEERIMINE AIA TN 19, VALGA LINN PÕHIPROJEKT“, tööle nr 18062 ning Päästeameti ettekirjutuse punktidele nr 2, 3 ja 4. Ettekirjutuses nr 1 punktis märgitud nõue automaatse tulekahjusignalisatsiooni paigaldamise kohta on saunahoones täidetud.

Valga Staadionihoone

* Tuletõkkesektsioonide moodustamisel evakuatsioonitee eraldada ülejäänud koridorist EI60 seinaga ja paigaldada tuletõkkeuksed, kokku 8 tuletõkkeust. Trepikoda peab suunduma otse välja.
* I korruse ruumidesse nõuetekohase evakuatsioonipääsu ehitamiseks on vaja ühes riietusruumis olemasoleva akna asemele ehitada ukse ava ning paigaldada uks (mõõdud 900x2100mm).
* Puuduste likvideerimiseks on vajalik paigaldada staadionihoone korruste vahelises trepikojas 8 tuletõkkeust ning rajada 1. korruse duširuumi poolsesse välisseina evakuatsiooni uks ja jõusaali poolsesse külge evakuatsiooniava mitte väiksemate mõõtmetega, kui 50x60 cm.
* Selleks vajalikud ehitustööd ja vahendid:
* 7 sertifitseeritud tuletõkkeust laiusega 120 cm koos paigaldamisega.
* 1 sertifitseeritud tuletõkkeuks inventari transportimiseks laiusega 140 cm koos paigaldamisega.
* Välisuks laiusega 120 cm 1. korruse duširuumi evakuatsiooni pääsuks.
* Külgsuunas avatav aken/varuväljapääs 1. korruse jõusaali.
* Ukseava ja varuväljapääsu ava ehitamine hoone välisseina ning neile ukse ja akna paigaldamine.

Lasteaed Walko

* II korrusel rühmaruumidesse rajada nõuetekohased evakuatsioonipääsud, milleks on vaja ehitada kaks ukseava ning paigaldada kaks helikindlat ust (2 tk, mõõdud 900x2100mm), mis on mõlemalt poolt varustatud evakuatsiooni valgustiga (4 tk). Ukseava tehakse teise korruse ruumide nr 150 ja 158 ning 148 ja 141 vaheseina. Lisatud joonis, kus on näidatud evakuatsioonitee ning ehitatavad ukseavad, kuhu paigaldatakse helikindlad uksed.

Lasteaed Pääsuke

* Paigaldada hoone kõikidesse ruumidesse nõuetekohane automaatne tulekahjusignalisatsioonisüsteem (ATS);
* ATS keskseadme juures olevate paiknemisskeemide vastavusse viimine hoones olemasoleva olukorraga.
* II korrusel rühmaruumidesse rajada nõuetekohased evakuatsioonipääsud, milleks on vaja ehitada kaks ukseava ning paigaldada kaks helikindlat ust (2 tk, mõõdud 900x2100mm), mis on mõlemalt poolt varustatud evakuatsiooni valgustiga (4 tk). Ukseava tehakse teise korruse ruumide nr A203 ja A204 ning A202 ja A203 vaheseina. Lisatud joonis, kus on näidatud evakuatsioonitee ning ehitatavad ukseavad, kuhu paigaldatakse helikindlad uksed.

**6. MUUD KAASNEVAD TÖÖD/TOIMINGUD JA KULUD**

6.1. Töövõtja fikseerib ehituseelse olukorra (fotod) .

6.2. Õigusaktidest tulenevad kohustused, sh:

6.2.1. ehituse tehnilise dokumentatsiooni pidamine.

6.3. Ehitusplatsi (töömaa) korraldamine tööde läbiviimiseks:

6.3.1. prahi ja jäätmete ära vedu, sealhulgas tuleb arvestada ka sellise prahi ära veoga, mis on jäetud ehitusobjektile utiliseerimiseks.

6.4. Töömaal tolmu leviku tõkestamine toimub selle kokku kogumise teel.

6.5. Vajalike tagatiste (garantiikirjad) esitamine.

6.6. Nõutud garantiid on loetletud hankedokumentidele lisatud töövõtulepingus.

7.1. Lõppkoristus

Ehitusjärgne süvakoristus tagamaks ehitustolmu täieliku kõrvaldamise ka varjatud kohtades nagu kütteradiaatorid, liistude pealsed jne.

**7. NÕUDED HINNAPAKKUMISE VOMISTAMISELE JA MUUD TINGIMUSED**

**7.1**. Lepingu teostamise tähtaeg: **kolm kuud peale lepingu allkirjastamist osapoolte poolt.**

**7.2.** Hinnapakkumine vormistada asutusele **Valga Vallavalitsus.**

**7.3**. Hinnapakkumise maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks vajalikke töid, teenuseid, tegevusi ja toiminguid k.a neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud nõuetekohase tulemuse saavutamiseks.

**7.4.** Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.

**7.5.** Lõpphind peab sisaldama hinda koos käibemaksuga.

**7.6.** Hankija võib pidada pakkujatega läbirääkimisi hinna vähendamise eesmärgil.

**7.7.** Hankijal on õigus kõik pakkumused tagasi lükata, kui need ületavad hankija rahalised võimalused.

**7.8.** Pakkumus on jõus 60 päeva alates pakkumuste esitamise tähtpäevast.

**7.9.** Hankija jätab endale õiguse tellida pakkumuses küsitud artikleid osaliselt.

**7.10. Hinnapakkumiste esitamise tähtaeg on 6.november. 2020.a kl 12.00 e-posti aadressile**[**hanked@valga.ee**](mailto:hanked@valga.ee)

Küsimuste või täpsustuste korral võtke palun ühendust (kontaktisik) Urmas Möldre urmas.moldre@valga.ee tel 5348 7880.

**8. Lisad**

1) ettekirjutus Valga Saun

2) ettekirjutus Valga Staadionihoone

3) ettekirjutus Lasteaed Walko

4) ettekirjutus Lasteaed Pääsuke

5) põhiprojekt, töö nr 18062

6) joonis II korruse plaan evakuatsioonitee ja pääsud

7) joonis

8) joonis